24/01/2012 | Administración LocalMunicipal
Ferrol
Persoal
Bases específicas reguladoras da convocatoria para a provisión, en propiedade, de dúas prazas de técnico/a de Administración Xeral

O día 29/12/2011 o concelleiro delegado da Área de Economía, Facenda, Emprego e Recursos Humanos, mediante delegación conferida por Resolución do Sr. Alcalde de data 13/06/2011 (BOP 29/06/2011), aprobou as bases específicas que rexerán a convocatoria das dúas prazas de Técnico/a de Administración Xeral que figuran na Oferta Parcial de Emprego Público do ano 2010 (BOP 21/12/2010), e que son as seguintes: Dúas prazas de técnico de Administración xeral, encadradas na escala de Administración xeral, subescala técnica, clasificadas no grupo “A”, subgrupo “A1”. Oposición en quenda libre Para participar nas probas selectivas cómpre: a) Ter nacionalidade española ou estar comprendido dentro do ámbito de aplicación do artigo 57 da Lei 7/2007, do 12 de abril, do Estatuto básico do empregado público. b) Ter cumpridos dezaseis anos e non exceder, se é o caso, da idade máxima de xubilación forzosa. c) Posuír a capacidade funcional para o desempeño das tarefas habituais da praza á que se aspira. As persoas con minusvalía deberán facelo constar na instancia, e indicarán se precisan adaptacións para realizar as probas. d) Non ser separado con anterioridade mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. En caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de licenciado en Dereito, licenciado en Ciencias Políticas e da Administración, licenciado en Administración e Dirección de Empresas, licenciado en Economía, licenciado en Ciencias Económicas e Empresariais, licenciado en Ciencias Actuariais e Financeiras ou equivalentes. As instancias en que se solicita tomar parte no proceso selectivo dirixiranse ao Alcalde-Presidente deste Concello debidamente cubertas, e presentaranse no Rexistro Xeral do Concello durante o prazo de vinte días naturais, contados dende o seguinte ao da publicación do anuncio da convocatoria no Boletín Oficial del Estado. Poderán, así mesmo, remitirse na forma determinada no artigo 38 da Lei 30/1992, do 26 de novembro, de réxime xurídico das administracións públicas e procedemento administrativo común. A instancia acompañarase da seguinte documentación: - Fotocopia do DNI. - Xustificante do ingreso na Tesourería municipal da contía dos dereitos de exame, ou ben, xustificante do xiro postal ou telegráfico do seu pagamento ou, se é o caso, certificado do INEM de estar en situación de desemprego, para os efectos de exoneración desta taxa. - Fotocopia compulsada do título esixido para ser admitido no presente proceso selectivo de conformidade coa normativa. - Fotocopia compulsada, de ser o caso, do título acreditativo de estar en posesión do nivel de coñecemento da lingua galega CELGA IV ou equivalente, para o obxecto de ser declarados exentos da realización do sexto exercicio. As persoas aspirantes deberán ingresar a cantidade de 57,55 euros, e quedan exoneradas do seu aboamento aquelas persoas aspirantes que acrediten, mediante certificado do INEM, estar en situación de desemprego. O tribunal cualificador está constituído da seguinte forma: Presidente: un/unha funcionario/a do Concello de Ferrol ou de outra Administración pública. Secretario: o secretario xeral do Concello ou quen legalmente o substitúa. Vocais: catro funcionarios/as dos cales polo menos un será doutra Administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto básico do empregado público. Os membros do tribunal deberán absterse de intervir, e notificaranllo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Así mesmo, os/as aspirantes poderán recusar os membros do tribunal cando concorran as devanditas circunstancias. O tribunal resolverá todas as dúbidas que puidesen xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación ás súas sesións de persoas con labores de asesoramento para as probas que estimen pertinentes; estas limitaranse a prestar a súa colaboración nas súas especialidade técnicas. Os/as vogais deberán posuír titulación ou especialización igual ou superior á esixida para o acceso á praza convocada (R. d. 896/91 de 7 de xuño, art.4 e). A oposición constará de catro exercicios, todos eles de carácter obrigatorio e eliminatorio: Primeiro exercicio: De carácter obrigatorio e eliminatorio para todas as persoas aspirantes. Consistirá en contestar unha batería de 50 preguntas curtas nun tempo máximo de dúas horas sobre o temario da parte primeira que figura como anexo a estas bases. As preguntas serán determinadas polo tribunal inmediatamente antes de celebrarse o exercicio. Neste exercicio avaliarase a corrección das respostas e a capacidade de redacción e síntese. Valorarase de 0 a 10 puntos e será preciso acadar un 5 para superalo. Segundo exercicio: De carácter igualmente obrigatorio e eliminatorio. Consistirá en contestar por escrito, nun tempo máximo de dúas horas, a dous temas extraídos ao chou entre os comprendidos na parte segunda do temario que figura como anexo a estas bases. Neste exercicio avaliaranse a formación xeral, a claridade e orde de ideas, a facilidade de exposición escrita, a capacidade de síntese e o rigor e precisión. Valorarase de 0 a 10 puntos e será preciso acadar un 5 para superalo. Terceiro exercicio: Así mesmo, de carácter obrigatorio e eliminatorio. Desenvolverase por escrito, no tempo máximo de tres horas, e consistirá na resolución de dous supostos prácticos que proporá o Tribunal inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas no anexo. Para realizar este exercicio, os aspirantes poderán asistir con textos legais non comentados que estimen pertinentes e proceder á súa consulta. Neste exercicio valoraranse a capacidade de raciocinio, a sistemática na presentación e formulación de conclusións, así como o coñecemento e a adecuada interpretación da normativa aplicable. Valorarase de 0 a 10 puntos e será preciso acadar un 5 para superalo. De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha conversa en galego cunha duración máxima de dez minutos cos membros do tribunal, en que se falará do documento obxecto da primeira parte deste exercicio, só se valorarán os aspectos citados e admitiranse as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “apto/a” ou “non apto/a”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A puntuación final será o resultado da suma da puntuación obtida nos diversos exercicios, sempre e cando os aspirantes superen todos os exercicios obrigatorios da fase de oposición. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do réxime xurídico e das administración públicas e do procedemento administrativo común.1. A Constitución española de 1978. Estrutura. Características xerais. Principios que informan a Constitución española de 1978. O título preliminar da Constitución. Os dereitos fundamentais e as liberdades públicas.2. As Cortes Xerais. O Goberno e a Administración na Constitución. Relacións entre o Goberno e as Cortes Xerais. O Valedor do Pobo. Relacións deste coa Administración.3. Os principios rectores da política social e económica. A economía e a facenda na Constitución. O Tribunal de Contas.4. As fontes do Dereito Administrativo. Os tratados internacionais como norma de Dereito interno. As relacións entre o ordenamento estatal e o autonómico.5. A Lei. Elaboración e aprobación das leis. Tipos de leis na Constitución. Disposicións do Goberno con forza de lei. O regulamento. A potestade regulamentaria. Distinción de figuras afíns. As relacións entre a lei e o regulamento. Inderrogabilidade singular dos regulamentos.6. A Unión Europea. A Comisión. O Consello. A Asemblea ou Parlamento Europeo. O Tribunal de Xustiza.7. As fontes do Dereito Comunitario.8. A política rexional da Unión Europea. Os fondos estruturais. A cohesión económica e social.9. A Administración do Estado. A estrutura. Órganos consultivos. A Administración periférica.10. O Poder Xudicial. O Consello Xeral do Poder Xudicial. O Tribunal Constitucional. Natureza. Organización. Funcións. Composición. Competencias. A xurisprudencia constitucional.11. A Organización territorial do Estado na Constitución. Especial referencia á xurisprudencia do Tribunal Constitucional sobre o título VIII da Constitución.12. As comunidades autónomas. Os estatutos de autonomía. Réxime de competencias. Relación entre o Estado e as comunidades autónomas.13. Estatuto de Autonomía de Galicia. A Xunta de Galicia.14. A posición xurídica da Administración pública. Potestades administrativas. Potestade discrecional e regulada. Discrecionalidade e conceptos xurídicos indeterminados. Límites da discrecionalidade. Fiscalización de discrecionalidade.15. O acto administrativo. Concepto e clases. Elementos. Requisitos: motivación e forma. Eficacia dos actos administrativos. Executividade. A notificación dos actos. A publicación de disposicións xerais e actos administrativos. A demora e retroactividade da eficacia.16. A invalidez do acto administrativo. Supostos de nulidade e anulabilidade. O principio de conservación do acto administrativo. A revisión de actos e disposicións pola propia administración: supostos. A revogación dos actos. A rectificación dos erros materiais ou de feito.17. O procedemento administrativo. Concepto, fins e clases. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereitos dos cidadáns. Iniciación do procedemento administrativo: clases, emenda e mellora das solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, probas e informes.18. Finalización do procedemento. A obriga de resolver. Contido da resolución expresa: principio de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desistimento e a renuncia. A caducidade.19. Os recursos administrativos. Principios xerais. Actos susceptibles de recursos administrativos. Clases de recursos administrativos. Tramitación. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido. As reclamacións previas ao exercicio das accións civís e laborais.20. A potestade sancionadora: Concepto e significado. O dereito sancionador. Principios do exercicio da potestade sancionadora. As sancións administrativas: concepto, natureza e clases. O procedemento sancionador.21. A xurisdición contencioso-administrativa. A súa natureza, extensión e límites. Órganos e competencias na orde xurisdicional contenciosa-administrativa.1. Lei de contratos do sector público: titulo preliminar: Disposicións xerais. Obxecto e ámbito de aplicación da lei. Contratos do sector público.2. Configuración xeral da contratación do sector público e elementos estruturais dos contratos. Disposicións xerais sobre a contratación do sector público. Partes no contrato. Órgano de contratación. Capacidade e solvencia do empresario. Acreditación da aptitude para contratar.3. Obxecto, prezo e contía do contrato. Normas xerais. Revisión de prezos nos contratos das Administracións públicas. Garantías esixibles na contratación do sector público. Preparación dos contratos: Preparación de contratos polas Administracións públicas. Expedientes de contratación. Prego de cláusulas administrativas e de prescricións técnicas.4. Normas especiais para a preparación de determinados contratos. Actuacións preparatorias do contrato de obras. Actuacións preparatorias do contrato de xestión de servizos públicos. Actuacións preparatorias do contrato de concesión de obra pública. Actuacións preparatorias dos contratos de colaboración entre o sector público e o sector privado.5. Adxudicación dos contratos. Racionalización técnica da contratación: Normas xerais. Acordos marco. Sistemas dinámicos de contratación. Centrais de contratación.6. Efectos, cumprimento e extinción dos contratos administrativos. Normas xerais: efectos dos contratos. Prerrogativas da administración pública nos contratos administrativos. Execución dos contratos. Modificación dos contratos. Extinción. Cesión de contratos e subcontratación.7. Tipos de contratos do sector público: normas especiais para contratos de obras, concesión de obra pública, xestión de servicios públicos, subministracións, servizos e de colaboración entre o sector público e o sector privado.8. A expropiación forzosa. Natureza e xustificación da potestade expropiatoria. Os suxeitos da potestade expropiatoria. A causa expropiandi.9. O procedemento expropiatorio xeral. A declaración de utilidade pública ou interese xeral. A declaración de necesidade de ocupación. O prezo xusto. A garantía do prezo xusto fronte ás demoras e depreciación monetaria. O pagamento. A declaración de urxencia da ocupación de bens afectados pola expropiación. Garantías xurisdicionais en materia de expropiación. A reversión.10. A responsabilidade da Administración pública. Orzamentos. Efectividade da reparación. Os procedementos de responsabilidade patrimonial. A responsabilidade de autoridades e persoal ao servizo das Administracións Públicas.11. As formas de actividade administrativa. A actividade de policía: A autorización administrativa. O fomento e os seus medios. Análise especial das subvencións.12. A actividade administrativa de prestación de servizos. O servizo público: concepto. Os modos de xestión do servizo público. A forma de xestión directa.13. A concesión: concepto, natureza e clases. Elementos. Potestades da Administración. Dereitos e deberes do concesionario. Modos de extinción da concesión. O arrendamento. O concerto. A empresa mixta e a xestión interesada.14. O dominio público. Concepto e natureza. Elementos. Clases. Afectación e mutacións demaniais. Réxime xurídico do dominio público. Uso e utilización do dominio público. A concesión e a reserva demanial. O patrimonio privado das administracións públicas.15. A Lei xeral presupostaria. Estrutura e principios xerais. Dereitos e obrigas da Facenda pública.16. A Lei 58/2003 do 17 de decembro, xeral tributaria. Disposicións xerais do ordenamento tributario. Os tributos. A aplicación dos tributos: xestión de tributos. Actuación e procedemento de inspección. Actuación e procedemento de recadación. A potestade sancionadora. Revisión en vía administrativa.17. A administración local na Constitución de 1978. Especial análise do principio da autonomía local. A Carta europea da autonomía local. Doutrina do Tribunal Constitucional.18. Fontes do ordenamento xurídico local. Lexislación estatal sobre réxime local. Lexislación autonómica sobre réxime local e as súas relacións coa estatal.19. A potestade regulamentaria das entidades locais. Órganos titulares. As ordenanzas e regulamentos. Elaboración e aprobación das ordenanzas e regulamentos. A publicación das normas locais. Os bandos.20. Os regulamentos do Concello de Ferrol.21. Relacións entre a Administración central, a autonómica e a local. Principios xerais. Fórmulas de cooperación, colaboración e coordinación. Técnicas de control. A disolución das entidades locais.22. Normativa de aplicación ás eleccións locais. Principios. Electores e elixibles. O procedemento electoral. Proclamación de membros electos das corporacións locais. Réxime de recursos. Perda da condición de membro da Corporación.23. O municipio. Concepto e elementos. O municipio como entidade básica da organización territorial do Estado. Entidade representativa dos intereses locais e como organización prestadora de servizos públicos.24. O termo municipal. Creación e supresión de municipios. Alteración de termos municipais.25. A poboación municipal. O empadroamento: o Padrón municipal de habitantes. Os dereitos dos veciños. Os dereitos dos estranxeiros. A participación veciñal.26. A organización municipal. Principios fundamentais. Municipios de gran poboación e municipios de réxime común.27. Os municipios de gran poboación: o Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: composición e atribucións.28. Os municipios de gran poboación: O Concello Pleno. Composición e competencias. As comisións informativas.29. Regulamento orgánico do Concello de Ferrol.30. Estruturas supramunicipais. A bisbarra. As mancomunidades. As áreas metropolitanas. Os consorcios locais.31. Autonomía local e competencias municipais. Cláusula xeral e servizos mínimos. As competencias locais e provinciais.32. Réxime de sesións e acordos das corporacións locais. Normas reguladoras. As sesións; as súas clases; requisitos e procedementos de constitución e celebración. Os acordos das corporacións locais. Sistema de votación e computo de maiorías actas e certificacións. Informes do secretario/a e do interventor/a. As resolucións do presidente da Corporación. Moción de censura e cuestión de confianza.33. Os recursos contra os actos das entidades locais. A revogación e a revisión de oficio. As reclamacións previas á vida xudicial ordinaria. A revisión dos actos administrativos pola xurisdición contencioso-administrativa.34. Réxime da impugnación e suspensión dos actos e acordos locais en caso de conflito coa Administración do Estado e da Comunidade Autónoma. A impugnación polas Corporacións locais das disposicións e actos doutras Administracións públicas que lesionen a súa autonomía.35. Fórmulas específicas de cooperación da Administración do Estado e da Comunidade Autónoma á xestión dos servizos das entidades locais. Asistencia e cooperación das deputacións provinciais cos municipios, en especial en materia de obras e servizos.36. A función pública local. Normativa básica estatal e lexislación autonómica. Os instrumentos de organización do persoal: equipo e relacións de postos de traballo. Os instrumentos reguladores dos recursos humanos: A oferta de emprego e outros sistemas de racionalización.37. O acceso á función pública: principios reguladores. Requisitos. Sistemas selectivos. A extinción da condición de funcionario público. O réxime de provisión de postos de traballo. As situacións administrativas dos funcionarios locais. A carreira administrativa.38. Dereitos e deberes dos funcionarios locais. O código de conduta dos empregados públicos. A negociación colectiva e a participación dos funcionarios na determinación das condicións de traballo. Sindicación e representación. O dereito de folga.39. O persoal contratado en réxime de dereito laboral. Réxime xurídico. O persoal eventual.40. O réxime de incompatibilidades. Réxime disciplinario dos funcionarios locais: responsabilidade civil, penal e patrimonial do persoal ao servizo da Administración local.41. A igualdade: Lei orgánica 3/2007 para a igualdade efectiva de mulleres e homes: principios xerais e tutela. Lei 2/2007, do 28 de marzo, do traballo en igualdade das mulleres de Galicia.42. Políticas de igualdade. Medidas de conciliación da vida familiar e laboral.43. A Administración electrónica. Lei 11/2007. Dereitos da cidadanía. Dos rexistros, as comunicacións e as notificacións electrónicas. Da xestión dos procedementos.44. Marco normativo específico de prevención de riscos laborais. A Lei de prevención de riscos laborais: ámbito de aplicación. Dereitos e obrigas. Órganos de representación en materia preventiva: delegados de prevención e Comité de Seguridade e Saúde.45. Rd 39/1997 do 17 de xaneiro, polo que se aproba o Regulamento dos servizos de prevención. R. d.67/2010 do 29 de xaneiro da adaptación da lexislación de prevención de riscos laborais na Administración xeral do Estado. Particularidades das corporacións locais.46. O marco constitucional do urbanismo. Competencias urbanísticas do Estado, das comunidades autónomas e das entidades locais. A ordenación territorial. A Carta Europea de Ordenación do Territorio.47. Réxime urbanístico do solo. Clasificación e réxime das distintas clases de solo. Dereitos e deberes dos propietarios.48. Plan urbanístico. Clases de instrumentos de ordenación. Disposicións xerais. O Plan xeral municipal. Obxecto, determinacións e documentación. As normas complementarias e subsidiarias do plan.49. Plan urbanístico. Plan de desenvolvemento. Elaboración e aprobación dos instrumentos de plan. Efectos da aprobación dos plans.50. O Plan xeral de ordenación urbana do Concello de Ferrol. Especial referencia ás súas ordenanzas.51. Os sistemas de actuación. Disposicións xerais. Sistemas de actuación directos: O sistema de cooperación: determinacións xerais. O sistema de expropiación: determinacións xerais. Prezo xusto. Taxación conxunta. Obtención de terreos de sistemas xerais e dotacións públicas. A ocupación directa.52. Os sistemas de actuacións indirectos: O concerto. Compensación. Concesión dunha obra urbanizadora.53. Intervención administrativa na edificación e uso do solo. A licenza urbanística: natureza, actos suxeitos e réxime xurídico. Outras formas de intervención administrativa na actividade privada. O deber de conservación e ruína: Inspección periódica das construcións. Declaración de ruína. Ordes de execución: procedemento; inspección, cumprimento e incumprimento; execución forzosa. Ordes de execución en solo rústico e en solo rural.54. Protección da legalidade urbanística. As obras sen licenza. Obras ilegais. Competencia no exercicio da inspección. Diferentes medidas fronte ás infraccións urbanísticas: procedemento.55. Infraccións e sancións urbanísticas. Órganos competentes para a súa imposición e contías máximas. Persoas responsables. Regras para a aplicación das sancións. Prescricións.56. Instrumentos de intervención no mercado do solo. Patrimonios públicos do solo: bens que o integran e destino. Procedemento de adquisición, xestión e alienación do patrimonio municipal do solo.57. As facendas locais: principios constitucionais. Lexislación aplicable. Imposición e ordenación de tributos locais. As ordenanzas fiscais: contido e procedemento de elaboración.58. As ordenanzas fiscais do Concello de Ferrol.59. Recursos das facendas locais. Taxas. Prezos públicos. As contribucións especiais. Réxime xurídico.60. O imposto sobre bens inmobles. O imposto sobre actividades económicas. Evolución e situación actual.61. O imposto sobre vehículos de tracción mecánica. O imposto sobre construcións, instalacións e obras. O imposto sobre o incremento do valor dos terreos de natureza urbana.62. A xestión dos tributos locais. A recadación. A inspección. A revisión en vía administrativa dos actos de xestión ditados en materia de facendas locais.63. O orzamento das entidades locais. Estrutura. Principios orzamentarios. Formación e aprobación do orzamento. As bases de execución. Prórroga do orzamento.64. O crédito orzamentario. Modificacións de créditos: clases e tramitación. Gastos plurianuais. Os remanentes de crédito. Fases do procedemento do gasto no réxime local. Ordenación do pagamento. Clases de pagamentos.65. A liquidación do orzamento. Os remanentes de Tesouraría. A Conta Xeral: contido e tramitación.66. O orzamento do Concello de Ferrol. Estrutura e bases de execución do orzamento.67. A intervención no ámbito local. Control e fiscalización interna. A Tesouraría municipal. Competencias. A planificación financeira. Control e fiscalización externo: o Tribunal de Contas. A responsabilidade contable.68. A contabilidade dos entes locais. O sistema de información contable da Administración local.69. Outras estruturas contables: proxectos de gasto, pagamentos a xustificar, anticipos de caixa fixa. Gastos con financiamento afectado.” O que se fai público para xeral coñecemento. Ferrol, O alcalde José Manuel Rey Varela